Source: http://www.saare.ee/oigus/Saareoigus.nsf/51c2d0f6a72f0882c2256eb3005db083/c2256f77002f2896c225710e004f560c?OpenDocument&Highlight=0,Kuressaare,linna,geodeetiliste,t%C3%B6%C3%B6de,registri,asutamine
Timestamp: 2013-05-20 17:45:25+00:00

Document:
Määrus: Kuressaare linna geodeetiliste tööde registri asutamine ja registri pidamise põhimääruse kinnitamine
Kuressaare linna geodeetiliste tööde registri asutamine ja registri pidamise põhimääruse kinnitamine
Määrus number 2
Registreeritud 07.02.2006 16:26:33
Kehtiv alates 06.02.2006
KUK-06-0002M
Kuressaare	26. jaanuar 2006 nr 2
Kuressaare linna geodeetiliste tööde registri asutamine ja registri pidamise põhimääruse kinnitamine „Andmekogude seaduse” § 43 lõike 1 ja § 44 lõike 1 ning Kuressaare Linnavolikogu 22. aprilli 2004. a määrusega nr 13 kinnitatud “Kuressaare linna andmekogude asutamise ja pidamise korra” punkti 2.3 alusel
Kuressaare Linnavolikogu määrab: 1.	Asutada Kuressaare linna geodeetiliste tööde register.
2.	Kinnitada “Kuressaare linna geodeetiliste tööde registri pidamise põhimäärus” vastavalt lisale.
3.	Määrus jõustub 06. veebruaril 2006. a.
Kuressaare Linnavolikogu 26.01.2006. a määrusega nr 2
Kuressaare linna geodeetiliste tööde registri pidamise põhimäärus
I. ÜLDSÄTTED § 1. Põhimääruse reguleerimisala ja registri nimi
(1) Käesolevas põhimääruses sätestatakse kohaliku omavalitsuse registrina asutatud Kuressaare linna geodeetiliste tööde registri (edaspidi register) pidamise kord ja registrisse kantavad andmed ning registrisse andmete esitamise ja nende kasutamise, registri pidamise finantseerimise, registri pidamise üle järelevalve teostamise ja registri likvideerimise kord.
(2) Registri ametlik nimi on “Kuressaare linna geodeetiliste tööde register”.
(1) Registri pidamise eesmärk on:
1) arvestuse pidamine Kuressaare linna 1:500 mõõtkavas topograafiliste mõõdistuste ja ehitusgeodeetiliste tööde (edaspidi geodeetiliste tööde) ja nende tulemuste üle;
2) Kuressaare Linnavalitsuse struktuuriüksuste, geodeetide, planeerijate ja projekteerijate jt huvitatud isikute varustamine eespool nimetatud informatsiooniga. § 3. Registri vastutav ja volitatud töötleja
Registri vastutav töötleja on Kuressaare Linnavalitsus (edaspidi linnavalitsus) ning volitatud töötleja on Kuressaare Linnavalitsuse planeerimis- ja ehitusosakond.
§ 4. Registri kasutusele võtmiseks vajalikud tööd
Linnavalitsusel teha registri kasutusele võtmiseks vajalikud tööd ja võtta register kasutusele 6. veebruarist 2006.a.
§ 5. Registri väljatöötamise kulud
Registri väljatöötamise kulud kaetakse linnavalitsuse eelarvest.
II. REGISTRI ÜLESEHITUS, REGISTRISSE KANTAVAD ANDMED JA NENDE ÕIGUSLIK REŽIIM § 6. Registri ülesehitus
(1) Registrit peetakse ühetasandilise digitaalse andmekoguna. (2) Registri koosseisu kuuluvad:
1)	geodeetiliste tööde andmebaas, mis koosneb järgmistest tabelitest:
a.	geodeetiliste tööde andmetabel;
b.	jooniste info andmetabel;
c.	geodeetilisi töid teostavate firmade andmetabel;
2)	tehnovõrkude ja –rajatiste andmebaas, mis koosneb järgmistest tabelitest:
a.	kaevude andmetabel;
b.	torude andmetabel;
3)	digitaalsete mõõdistuste üldskeem (graafiline);
4)	digitaalsed maa-ala plaanid (graafiline).
§ 7. Registrisse kantavad andmed
(1) Geodeetiliste tööde andmetabelisse kantakse:
1)	kaardilehe number;
2)	mõõdistusloa number ja väljastamise kuupäev;
3)	töö tähtaeg;
4)	mõõdistuse staatus;
5)	mõõdistuse liik;
6)	tellija;
7)	pindala (ha);
8)	objekti asukoht;
9)	mastaap;
10)	mõõdistust teostanud geodeet;
11)	töö number;
12)	arhiivi number;
13)	arhiivi saabumise kuupäev;
14)	digiplaanide arv.
(2) Jooniste info andmetabelisse kantakse:
1)	vorm;
2)	kuupäev;
3)	asukoht;
4)	faili nimi.
(3) Geodeetilisi töid teostavate firmade andmetabelisse kantakse:
1)	firma nimi;
2)	registreerimisnumber;
3)	litsentsi number;
4)	aadress;
5)	kontaktisik;
6)	telefon;
7)	fax.
(4) Kaevude andmetabelisse kantakse:
1)	kaevu tüüp;
2)	kaevu number;
3)	planšeti number;
4)	asukoht;
5)	x-koordinaat;
6)	y-koordinaat;
7)	kaevu materjal;
8)	kaane materjal;
9)	kaevu läbimõõt;
10)	kaane kõrgus;
11)	maapinna kõrgus;
12)	kaevu põhja kõrgus;
13)	märkused.
(5) Torude andmetabelisse kantakse:
1)	kaevu number;
2)	toru number;
3)	toru materjal;
4)	toru läbimõõt;
5)	toru kõrgus;
6)	toru suubumine;
7)	toru väljumine;
8)	toru märkused.
(6) Digitaalsete mõõdistuste üldskeemile kantakse mõõdistuste piirjooned.
(7) Digitaalsetele maa-ala plaanidele kantakse kaardilehtede kaupa mõõdistused eraldi kihtidena vastavalt Kuressaare Linnavalitsuse poolt kehtestatud geodeetiliste tööde teostamise korrale.
§ 8. Registriandmete õiguslik režiim
Registriandmetel on informatiivne tähendus. III. ANDMETE KANDMINE REGISTRISSE JA JUURDEPÄÄS REGISTRIANDMETELE
§ 9. Andmete registrisse esitajad
(1) Registrisse esitavad andmeid geodeetiliste tööde tegemise õigust omavad füüsilised või juriidilised isikud.
(2) Registrile esitatud andmete õigsuse eest vastutab andmete esitaja. § 10. Andmete registrisse kandmise aluseks olevad alusdokumendid
1) geodeetiliste tööde teostamise loa taotlus litsentseeritud maamõõdufirma või maamõõtja poolt;
2) linnavalitsuse poolt väljastatud geodeetiliste tööde teostamise luba;
3) geodeetiliste tööde tulemused (aruanded, joonised);
4) kaevukaardid.
§ 11. Andmete registrisse kandmine
(1) Andmete esitaja esitab registri volitatud töötlejale geodeetiliste tööde tulemusi kajastavad andmed 10 päeva jooksul geodeetiliste tööde lõpetamise päevast arvates.
(2) Enne graafiliste andmete registrisse kandmist kontrollib volitatud töötleja geodeetiliste tööde tegemise õigsust ja vastavust Kuressaare Linnavalitsuse poolt kehtestatud geodeetiliste tööde teostamise korrale. Vigade ja puuduste ilmnemisel tagastatakse töö selle teostajale paranduste tegemiseks.
(3) Registri volitatud töötleja registreerib geodeetilised tööd geodeetiliste tööde teostamise loa taotluse alusel 3 tööpäeva jooksul, arvates taotluse saamisest.
(4) Registri volitatud töötleja registreerib geodeetiliste tööde tulemusi kajastavad andmed 20 tööpäeva jooksul, arvates nõuetekohaselt vormistatud töö esitamisest. (5) Registri volitatud töötleja vastutab registrisse kantud andmete vastavuse eest esitatud dokumentides sisalduvale.
(6) Kannete tegemise aluseks olevad dokumendid ja andmed säilitab ning arhiveerib vastutav töötleja. § 12. Registrisse kantud andmete õigsuse tagamine
(1) Vea ilmnemisel registrisse kantud andmetes on vea avastaja kohustatud sellest kohe teavitama volitatud töötlejat, kes on kohustatud kontrollima andmete õigsust. (2) Registris ebaõigete andmete avastamisel teeb registri volitatud töötleja järelepärimise andmete esitajale, kes on kohustatud geodeetiliste tööde tulemused parandama ja esitama volitatud töötlejale õiged andmed ja vajadusel esitama õigeid andmeid tõendava dokumendi. (3) Registri volitatud töötleja parandab ebaõiged andmed registris viie tööpäeva jooksul, arvates õigete andmete esitamisest. (4) Registrisse kantud andmed, mis ei vasta kande tegemise aluseks olnud dokumendile, parandab registri volitatud töötleja iseseisvalt viie tööpäeva jooksul, arvates puuduse ilmnemisest. (5) Registri volitatud töötleja on kohustatud väljastama ebaõigeid andmeid saanud isikutele õiged andmed. § 13. Registri andmete varundamine
(1) Registri andmete varundamise eest vastutab registri volitatud töötleja.
(2) Turvakoopia registrist tehakse vähemalt üks kord nädalas serveris asuvale varunduskettale.
§ 14. Juurdepääsuõiguste haldamine
(1) Juurdepääs registrile reguleeritakse infotehnoloogiliste ja organisatsiooniliste vahenditega. § 15. Registriandmete väljastamise kord
(1) Register on avalik.
(2) Registrist väljastatakse andmed väljatrükina paberkandjal ja/või digitaalselt .pdf või rasterfailina vastavalt andmete taotleja soovile.
(3) Avalikkusele toimub andmete väljastamine teabenõude täitmisega.
(4) Geodeetiliste tööde teostajatele väljastatakse töö teostamiseks vajalikud registriandmed ja arhiivimaterjalid geodeetilise töö registreerimisel linnavalitsuses. Digitaalne graafiline materjal väljastatakse .pdf või rasterfailina. (5) Linnavalitsuse ametnikele toimub andmete väljastamine:
1)	juurdepääsuga registrile linnavalitsuse sisevõrgu kaudu;
2)	väljavõtete saamisega registrist.
(6) Vektorandmete väljastamine väljapoole linnavalitsuse struktuuri on tasuline. Tasu suuruse kehtestab vastutav töötleja. § 16. Arvestuse pidamine andmete vastuvõtmise ja väljastamise kohta
(1) Andmete vastuvõtmise üle arvepidamine toimub tarkvara abil § 7 lõike 1 punktides 12 ja 13 nimetatud andmete registreerimisega volitatud töötleja poolt.
(2) Andmete väljastamise kohta peab volitatud töötleja registripäevikut.
IV. JÄRELEVALVE TEOSTAMINE REGISTRI PIDAMISE ÜLE, REGISTRI PIDAMISE FINANTSEERIMINE JA LIKVIDEERIMINE.
§ 17. Järelevalve teostamise kord
(1) Järelevalvet registri pidamise üle teostavad registri vastutav töötleja ja andmekaitse järelevalveasutus vastavalt oma pädevusele. (2) Registri pidamisel puuduste ilmnemise korral on registri volitatud töötleja kohustatud likvideerima järelevalvet teostanud isiku ettekirjutuses kajastatud puudused ettekirjutuses määratud tähtajaks. § 18. Registri pidamise finantseerimine
Registri pidamist finantseeritakse vastutava töötleja eelarvest. § 19. Registri likvideerimine
Registri likvideerimise otsustab Kuressaare Linnavolikogu. Registri likvideerimine toimub kooskõlas “Andmekogude seaduses” ja “Arhiiviseaduses” sätestatud nõuetega.

References: § 43
 § 44
 § 1
 § 3

§ 4

§ 5
 § 6

§ 7

§ 8

§ 9
 § 10

§ 11
 § 12
 § 13

§ 14
 § 15
 § 16
 § 7

§ 17
 § 18
 § 19